《奉答内兄希叔诗 其五》
南北朝·陆厥

平原十日饮，中散千里游。渤海方淫滞，宜城谁献酬。

屏居南山下，临此岁方秋。惜哉时不与，日暮无轻舟。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。